Al cincilea vaccin anti-COVID este analizat de EMA. Ar putea oferi un grad mai mare de imunitate.
EMA a anunţat că a început analiza unui nou vaccin anti-Covid, dezvoltat de Sanofi şi GlaxoSmithKline. Sanofi şi GSK speră să primească aprobările necesare până la sfârşitul anului. Celelalte vaccinuri analizate de EMA în acest moment sunt CureVac, Novavax, Sinovac şi Sputnik-5.
Agenţia Europeană a Medicamentului (EMA) a anunţat că a început analiza unui nou vaccin anti-Covid, dezvoltat de Sanofi şi GlaxoSmithKline, relatează Reuters.Decizia de a începe analiza vaccinului, care se numeşte Vidprevtyn, a fost luată în urma rezultatelor preliminare de laborator şi studiilor clinice, a declarat EMA.Studiile clinice la nivel global pentru vaccinul de la Sanofi au început în luna mai.Sanofi şi GSK speră să primească aprobările necesare până la sfârşitul anului, după ce studiile preliminare au arătat că oferă un răspuns imun foarte bun.Vidprevetyn utilizează aceeaşi tehnologie ca unul dintre vaccinurile Sanofi pentru gripa sezonieră. Acesta va fi cuplat cu un adjuvant, o substanță care acționează ca un rapel al vaccinului, realizat de GSK.Celelalte vaccinuri analizate de EMA în acest moment sunt CureVac, Novavax, Sinovac şi Sputnik-5.